Legend of Kepakailiula. 507 



MOKUNA II. 



OlELO akii la o Kepakailiula: "E hoi an, e kali oe, elua la e liala ia'u, i ke kolu 

 hiki au, kukulu oe i lepa nou," a hoi kela i Kohala. 



Ala ae la na mea a pau i ke kakahiaka nui, e ku mai ana o Kakaalaneo i ke 

 kiona hoolei lepo, kii ia aku la. O Kakaalaneo, he wahi ike kona ma ke ano kilokilo, 

 e like me Kiinoho. Olelo mai la: "U! Pakele oe ia'u no ka ike ole o kuu maka, no 

 ka mea, aoe hala kiiu ihe ke o, ku i ka puamauu, i ka naonao, i ka ukulele; o oe hoi he 

 aka nui, make oe ia'u." A lohe o Makolea i keia olelo kaena a Kakaalaneo, uwe iho la 

 ia Kepakailiula. I aku ke kane: "Ke uwe la oe i ko kane ia Kepakailiula; e make 

 ana ia'u kau kane ke ike aku au." 



A hiki o Kepakailiula i Kohala, moe a hiki i ka wa ala, ninau aku keia i kahi 

 wahine opiopio, ia Kapuaokeonaona : "He punahele no oe i ko raakuakane?" Ae mai 

 kela: "Ae, ma ka'u e olelo ai malaila kela." "Ae, e olelo oe i ko makuakane, o na 

 kanaka a pau o Kohala nei, e holo i ka makaikai me a'u i Maui; aohe kanaka a nolio, 

 o ka mea ku ae a hina iho ke noho; o na kane, o na wahine, na keiki e hele; o na waa 

 a pau loa o Kohala nei." 



A lohe o Knkuipahu, holo ka luna e kala, hookahi la, i ka lua akoakoa, a i ke 

 kolu o ka la holo i Maui. Ua uhi paapu ia ka moana e na waa, aohe ike ia o ka ale. 

 Ma keia holo ana o Kepakailiula me kahi wahine opio, o Kapuaokeonaona, o na makua- 

 kane elua, o Kiinoho me Kiihele, a me ka laua wahine, ma ko lakou waa, o Knkuipahu 

 ma kona waa, mahope na waa a pau loa. Mai Kohala a Hana ka paa i na waa, he ula 

 pu wale no ke kai o Alenuihaha ; nolaila, keia olelo: "Lei Kohala i ka nuku na kanaka." 

 A pae lakou i Hana ma Maui, o ko Kepakailiula waa kai pae i iika, o na waa a pau i 

 ka moana kahi i hekau ai. Lele aku la o Kepakailiula i uka, hoohihi aku na makua- 

 kane o Kiinoho me Kiihele, hoole mai ke keiki: "Aole, e noho olua; i hele au a i make, 

 o ka ala no nei hoi ia Hawaii ; a i ola au pae ae i uka." 



Ua piha o Hana i na 'lii a me na kanaka, ua makaukan no ke kaua a Kakaala- 

 neo ko lakou alii. A lele o Kepakailiula a ku i ke one maloo, nwa ka aha, no ke 

 kanaka maikai. A hiki keia i ka pohuehue, a ka alaala puloa, ku me ka laau palau i 

 kona lima, hookaa. O ka inoa o kana laau o Oleloikahie. Hele mai la o Kakaalaneo 

 a ku pu iho la me na ihe elua, hookahi ma ka lima akau, hookahi ma ka lima hema. 



Ua kaulana loa o Kakaalaneo i ka o ihe, mai Hawaii a Kauai. Aohe alii, aohe 

 koa, e loaa kona ikaika luaole. He ku kana ihe i ka puamauu, i ka nanao, i ka uku- 

 lele, nolaila, makan ko Hawaii man alii a me ko Oahu nei, ko Kauai, ia Kakaalaneo. 



